CELEX: 32005D0241
Language: el
Date: 2005-03-15 00:00:00
Title: 2005/241/: Απόφαση της Επιτροπής, της 14ης Μαρτίου 2005, για συνεισφορά της Κοινότητας στη χρηματοδότηση ενός προγράμματος καταπολέμησης οργανισμών επιβλαβών για τα φυτά και τα φυτικά προϊόντα στα υπερπόντια γαλλικά διαμερίσματα για το 2004 [κοινοποιηθείσα υπό τον αριθμό Ε(2005) 603]

19.3.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 74/66
            
         
      ΑΠΌΦΑΣΗ ΤΗΣ ΕΠΙΤΡΟΠΉΣ
   
   της 14ης Μαρτίου 2005
   για συνεισφορά της Κοινότητας στη χρηματοδότηση ενός προγράμματος καταπολέμησης οργανισμών επιβλαβών για τα φυτά και τα φυτικά προϊόντα στα υπερπόντια γαλλικά διαμερίσματα για το 2004
   [κοινοποιηθείσα υπό τον αριθμό Ε(2005) 603]
   (Το κείμενο στη γαλλική γλώσσα είναι το μόνο αυθεντικό)
   (2005/241/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 1452/2001 του Συμβουλίου, της 28ης Ιουνίου 2001, περί ειδικών μέτρων, όσον αφορά ορισμένα γεωργικά προϊόντα, υπέρ των Υπερπόντιων Γαλλικών Διαμερισμάτων και για την τροποποίηση της οδηγίας 72/462/ΕΟΚ καθώς και την κατάργηση των κανονισμών (ΕΟΚ) αριθ. 525/77 και (ΕΟΚ) αριθ. 3763/91 (Poseidom) (1), και ιδίως το άρθρο 20 παράγραφος 3,
   τα προγράμματα που υπέβαλε η Γαλλία για την καταπολέμηση οργανισμών επιβλαβών για τα φυτά ή τα φυτικά προϊόντα στα υπερπόντια γαλλικά διαμερίσματα,
   Εκτιμώντας τα ακόλουθα:
   
               (1)
            
            
               Η απόφαση 93/522/ΕΟΚ της Επιτροπής, της 30ής Σεπτεμβρίου 1993, περί καθορισμού μέτρων επιλέξιμων για κοινοτική χρηματοδότηση στο πλαίσιο των προγραμμάτων καταπολέμησης των οργανισμών που είναι επιβλαβείς για τα φυτά και τα φυτικά προϊόντα στα υπερπόντια γαλλικά διαμερίσματα και στις νήσους Αζόρες και Μαδέρα (2), καθορίζει τα επιλέξιμα μέτρα για κοινοτική χρηματοδότηση δυνάμει προγραμμάτων για την καταπολέμηση των οργανισμών που είναι επιβλαβείς σε φυτά και φυτικά προϊόντα στα υπερπόντια γαλλικά διαμερίσματα, στις Αζόρες και στη Μαδέρα.
            
         
               (2)
            
            
               Οι συγκεκριμένες συνθήκες καλλιέργειας στα υπερπόντια γαλλικά διαμερίσματα απαιτούν ιδιαίτερη προσοχή, ενώ πρέπει να ληφθούν μέτρα, ή να ενισχυθούν τα ήδη ληφθέντα, στον τομέα της φυτικής παραγωγής, και ιδίως σε ό,τι αφορά το φυτοϋγειονομικό τομέα στα εν λόγω διαμερίσματα.
            
         
               (3)
            
            
               Τα κόστος των μέτρων που πρέπει να ληφθούν ή να ενισχυθούν στον τομέα της φυτοϋγειονομικής προστασίας είναι ιδιαίτερα υψηλό.
            
         
               (4)
            
            
               Το πρόγραμμα των μέτρων αυτών έχει υποβληθεί στην Επιτροπή από τις αρμόδιες γαλλικές αρχές· στο εν λόγω πρόγραμμα διευκρινίζονται οι προς επίτευξη στόχοι, οι προς υλοποίηση ενέργειες, η διάρκεια καθώς και το κόστος τους προκειμένου η Κοινότητα να συμμετάσχει ενδεχομένως στη χρηματοδότησή τους.
            
         
               (5)
            
            
               Σύμφωνα με το άρθρο 20 παράγραφος 4 του κανονισμού (ΕΚ) αριθ. 1452/2001 του Συμβουλίου η χρηματοδοτική συμμετοχή της Κοινότητας μπορεί να καλύψει έως το 60 % των επιλέξιμων δαπανών, εξαιρουμένων των προστατευτικών μέτρων για τις μπανάνες.
            
         
               (6)
            
            
               Σύμφωνα με το άρθρο 3 παράγραφος 2 του κανονισμού (ΕΚ) αριθ. 1258/1999 του Συμβουλίου (3), κτηνιατρικά και φυτοϋγεινομικά μέτρα που λαμβάνονται σύμφωνα με κοινοτικούς κανόνες χρηματοδοτούνται δυνάμει του τμήματος εγγυήσεων του Ευρωπαϊκού Γεωργικού Ταμείου Προσανατολισμού και Εγγυήσεων. Ο χρηματοοικονομικός έλεγχος των εν λόγω μέτρων διέπεται από τις διατάξεις των άρθρων 8 και 9 του ανωτέρω κανονισμού.
            
         
               (7)
            
            
               Τα τεχνικά στοιχεία που υποβλήθηκαν από τη Γαλλία επέτρεψαν στη μόνιμη φυτοϋγειονομική επιτροπή να πραγματοποιήσει επακριβή και συνολική ανάλυση της κατάστασης.
            
         
               (8)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης φυτοϋγειονομικής επιτροπής,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Εγκρίνεται χρηματοδοτική συμμετοχή της Κοινότητας στο επίσημο πρόγραμμα καταπολέμησης των επιβλαβών για τα φυτά και τα φυτικά προϊόντα οργανισμών στα υπερπόντια γαλλικά διαμερίσματα, το οποίο υποβλήθηκε από τη Γαλλική Δημοκρατία για το έτος 2004.
   Άρθρο 2
   Το επίσημο πρόγραμμα συνίσταται σε τρία υποπρογράμματα:
   
               1.
            
            
               ένα υποπρόγραμμα προς εφαρμογή σε πολλά διαμερίσματα για τη Μαρτινίκα, τη Γουαδελούπη, τη Γουιάνα και τη Ρεϋνιόν σε δύο μέρη:
               
                           —
                        
                        
                           ανάλυση κινδύνου από παράσιτα για ορισμένη εισβάλλουσα βλάστηση για τα υπερπόντια γαλλικά διαμερίσματα,
                        
                     
                           —
                        
                        
                           μέθοδοι ανίχνευσης ιοειδών των εσπεριδοειδών·
                        
                     
         
               2.
            
            
               ένα υποπρόγραμμα που εκπονήθηκε για το διαμέρισμα της Μαρτινίκας σε τέσσερα μέρη:
               
                           —
                        
                        
                           φυτοϋγειονομική αξιολόγηση και διάγνωση με τη χρήση του περιφερειακού εργαστηρίου και της κινητής του μονάδας («labo vert»),
                        
                     
                           —
                        
                        
                           στρατηγική για τον έλεγχο του Corn Earworm στην καλλιέργεια της τομάτας,
                        
                     
                           —
                        
                        
                           δημιουργία μιας βάσης δεδομένων για τις φυτοϋγειονομικές πρακτικές όσον αφορά την παραγωγή ζαχαροκάλαμου, λαχανικών και φρούτων,
                        
                     
                           —
                        
                        
                           ολοκληρωμένη αγροτική καλλιέργεια όσον αφορά την παραγωγή εσπεριδοειδών και γκουάβα, κατάλογος παρασίτων και φυτοϋγεινομικών πρακτικών, δημοσίευση τεχνικών θεματολογικών δελτίων·
                        
                     
         
               3.
            
            
               ένα υποπρόγραμμα που εκπονήθηκε για το διαμέρισμα της Γουιάνας:
               
                           —
                        
                        
                           φυτοϋγειονομική αξιολόγηση και διάγνωση με τη χρησιμοποίηση του περιφερειακού εργαστηρίου και της κινητής του μονάδας («labo vert»), προαγωγή ορθών αγροτικών πρακτικών.
                        
                     
         Άρθρο 3
   Η κοινοτική συμμετοχή στη χρηματοδότηση του προγράμματος που υπέβαλε η Γαλλική Δημοκρατία για το 2004 ανέρχεται σε ποσοστό 60 % για τις δαπάνες που αφορούν επιλέξιμα μέτρα, όπως ορίζονται στην απόφαση 93/522/ΕΟΚ της Επιτροπής, με ανώτατο ποσό τα 187 800 ευρώ (μη συμπεριλαμβανομένου του ΦΠΑ).
   Ο προγραμματισμός και το σχέδιο χρηματοδότησης των δαπανών αναφέρονται στο παράρτημα I της παρούσας απόφασης.
   Η κατανομή των δαπανών καθορίζεται στο παράρτημα II της παρούσας απόφασης.
   Άρθρο 4
   Καταβάλλεται στη Γαλλική Δημοκρατία προκαταβολή 100 000 ευρώ εντός 60 ημερών από τη λήψη αιτήματος πληρωμής.
   Άρθρο 5
   Η περίοδος επιλεξιμότητας για τις δαπάνες που αφορούν το εν λόγω σχέδιο αρχίζει στις 1 Οκτωβρίου 2004 και λήγει στις 30 Σεπτεμβρίου 2005.
   Η περίοδος εκτέλεσης των ενεργειών είναι δυνατό να παραταθεί κατ' εξαίρεση μόνο με τη ρητή γραπτή συμφωνία της επιτροπής παρακολούθησης όπως αναφέρεται στο σημείο I.Α του παραρτήματος III πριν από την ολοκλήρωση των εργασιών.
   Άρθρο 6
   Η χρηματοδοτική συμμετοχή της Κοινότητας χορηγείται υπό την προϋπόθεση ότι η υλοποίηση του προγράμματος συμμορφώνεται με τις σχετικές διατάξεις του κοινοτικού δικαίου, συμπεριλαμβανομένων των κανόνων περί ανταγωνισμού και ανάθεσης δημόσιων συμβάσεων.
   Άρθρο 7
   Οι πραγματικές δαπάνες που πραγματοποιήθηκαν κοινοποιούνται στην Επιτροπή κατανεμημένες κατά τύπο ενέργειας ή υποπρόγραμμα, κατά τρόπο ώστε να φαίνεται η σχέση ανάμεσα στο ενδεικτικό χρηματοδοτικό σχέδιο και τις όντως πραγματοποιηθείσες δαπάνες. Οι κοινοποιήσεις αυτές μπορεί να είναι σε ηλεκτρονική μορφή.
   Ο ισολογισμός της χρηματοοικονομικής συνεισφοράς που αναφέρεται στο άρθρο 3 καταβάλλεται υπό την προϋπόθεση ότι το έγγραφο που καθορίζεται στη δεύτερη υποπαράγραφο της τρίτης παραγράφου του παραρτήματος III υποβάλλεται πριν από τις 30 Σεπτεμβρίου 2005.
   Η Επιτροπή μπορεί να προβαίνει, κατόπιν δεόντως αιτιολογημένου αιτήματος της Γαλλικής Δημοκρατίας, σε αναπροσαρμογές των σχεδίων χρηματοδότησης εντός του οριακού ποσοστού 15 % της κοινοτικής συμμετοχής για ένα υποπρόγραμμα ή ένα μέτρο και για ολόκληρη την περίοδο, υπό την προϋπόθεση ότι δε σημειώνεται υπέρβαση του συνολικού ποσού των επιλέξιμων δαπανών που προβλέπονται στο πρόγραμμα και ότι συνεπώς δε διακυβεύονται οι κύριοι στόχοι του προγράμματος.
   Όλες οι πληρωμές της ενίσχυσης που χορηγείται από την Κοινότητα δυνάμει της παρούσας απόφασης θα καταβάλλονται στη Γαλλική Δημοκρατία, η οποία και έχει την ευθύνη απόδοσης στην Κοινότητα κάθε πλεονασματικού ποσού.
   Άρθρο 8
   Η Γαλλική Δημοκρατία εξασφαλίζει τη συμμόρφωση με τις δημοσιονομικές διατάξεις, με τις κοινοτικές πολιτικές και τις πληροφορίες που πρέπει να παρέχονται στην Επιτροπή, οι οποίες καθορίζονται στο παράρτημα III.
   Άρθρο 9
   Η παρούσα απόφαση απευθύνεται στη Γαλλική Δημοκρατία.
   
      Βρυξέλλες, 14 Μαρτίου 2005.
      
         
            Για την Επιτροπή
         
         Μάρκος ΚΥΠΡΙΑΝΟΥ
         
         
            Μέλος της Επιτροπής
         
      
   
   
      (1)  ΕΕ L 198 της 21.7.2001, σ. 11· κανονισμός όπως τροποποιήθηκε τελευταία από τον κανονισμό (ΕΚ) αριθ. 1690/2004 (ΕΕ L 305 της 1.10.2004, σ. 1).
   
      (2)  ΕΕ L 251 της 8.10.1993, σ. 35· απόφαση όπως τροποποιήθηκε τελευταία από την απόφαση 96/633/ΕΚ (ΕΕ L 283 της 5.11.1996, σ. 58).
   
      (3)  ΕΕ L 160 της 26.6.1999, σ. 103.
   
      ΠΑΡΑΡΤΗΜΑ I
      ΧΡΗΜΑΤΟΟΙΚΟΝΟΜΙΚΟΣ ΠΙΝΑΚΑΣ ΓΙΑ ΤΟ 2004
      
                  (σε ευρώ)
               
            
                   
               
               
                  Συνεισφορά της ΕΕ
               
               
                  Εθνική συμμετοχή
               
               
                  Επιλέξιμες δαπάνες 2004
               
            
                  Ανάλυση κινδύνου από παράσιτα — εισβάλλοντα παράσιτα
               
               
                  54 000
               
               
                  36 000
               
               
                  90 000
               
            
                  Μέθοδος ανίχνευσης ιοειδών
               
               
                  19 500
               
               
                  13 000
               
               
                  32 500
               
            
                  Μαρτινίκα
               
               
                  75 300
               
               
                  50 200
               
               
                  125 500
               
            
                  Γουιάνα
               
               
                  39 000
               
               
                  26 000
               
               
                  65 000
               
            
                  Σύνολο
               
               
                  187 800
               
               
                  125 200
               
               
                  313 000
               
            
   
      ΠΑΡΑΡΤΗΜΑ II
      ΠΙΝΑΚΑΣ ΚΑΤΑΝΟΜΗΣ ΔΑΠΑΝΩΝ ΓΙΑ ΤΟ 2004
      
                  (σε ευρώ)
               
            
                   
               
               
                  Προσωπικό
               
               
                  Εξοπλισμός
               
               
                  Αναλώσιμα
               
               
                  Λοιπές δαπάνες
               
               
                  Σύνολο
               
            
                  Ανάλυση κινδύνου από παράσιτα — εισβάλλοντα παράσιτα
               
               
                  85 000
               
               
                  0
               
               
                  3 000
               
               
                  2 000
               
               
                  90 000
               
            
                  Μέθοδος ανίχνευσης ιοειδών
               
               
                  18 000
               
               
                  3 000
               
               
                  8 000
               
               
                  3 500
               
               
                  32 500
               
            
                  Μαρτινίκα
               
               
                  93 000
               
               
                  6 500
               
               
                  20 000
               
               
                  6 000
               
               
                  125 500
               
            
                  Γουιάνα
               
               
                  50 000
               
               
                  0
               
               
                  5 000
               
               
                  10 000
               
               
                  65 000
               
            
                  Σύνολο
               
               
                  246 000
               
               
                  9 500
               
               
                  36 000
               
               
                  21 500
               
               
                  313 000
               
            
   
      ΠΑΡΑΡΤΗΜΑ III
      I.   Διατάξεις για την εφαρμογή του προγράμματος
      ΠΑΡΑΚΟΛΟΥΘΗΣΗ ΚΑΙ ΑΞΙΟΛΟΓΗΣΗ
      Α.   Επιτροπή παρακολούθησης
      1.   Ίδρυση
      Ανεξάρτητα από τη χρηματοδότηση της παρούσας ενέργειας, συγκροτείται επιτροπή παρακολούθησης του προγράμματος που απαρτίζεται από εκπροσώπους της Γαλλίας και της Επιτροπής. Έργο της εν λόγω επιτροπής παρακολούθησης είναι να παρακολουθεί τακτικά την υλοποίηση του προγράμματος και να προτείνει, εφόσον κρίνεται σκόπιμο, τη λήψη αποφάσεων για τις αναγκαίες προσαρμογές.
      2.   Η επιτροπή θεσπίζει τον εσωτερικό της κανονισμό μέσα σε ένα μήνα από την κοινοποίηση της παρούσας απόφασης στη Γαλλία.
      3.   Αρμοδιότητες της επιτροπής παρακολούθησης
      Η επιτροπή:
      
                  —
               
               
                  έχει τη γενική ευθύνη για την ικανοποιητική πρόοδο του προγράμματος όσον αφορά την επίτευξη των καθορισμένων στόχων. Η επιτροπή ασκεί τις αρμοδιότητές της στο πλαίσιο των μέτρων του προγράμματος και εντός των ορίων της παρεχόμενης κοινοτικής ενίσχυσης. Η επιτροπή μεριμνά ιδιαιτέρως για την τήρηση των κανονιστικών διατάξεων, συμπεριλαμβανομένων και εκείνων για την επιλεξιμότητα των ενεργειών και των έργων,
               
            
                  —
               
               
                  διατυπώνει γνώμη σχετικά με την εφαρμογή των κριτηρίων επιλογής που καθορίζονται στο πρόγραμμα με βάση τις πληροφορίες σχετικά με την επιλογή των σχεδίων που έχουν ήδη εγκριθεί και πραγματοποιηθεί,
               
            
                  —
               
               
                  προτείνει κάθε μέτρο που είναι αναγκαίο για την ταχύτερη εκτέλεση του προγράμματος σε περίπτωση καθυστέρησης οφειλόμενης στα αποτελέσματα που εκφράζονται ανά τακτά χρονικά διαστήματα από τους δείκτες παρακολούθησης και τις ενδιάμεσες αξιολογήσεις,
               
            
                  —
               
               
                  γνωμοδοτεί σχετικά με τις προσαρμογές που προτείνει η Επιτροπή
               
            
                  —
               
               
                  γνωμοδοτεί σχετικά με τα έργα τεχνικής βοήθειας που προβλέπονται στο πρόγραμμα,
               
            
                  —
               
               
                  γνωμοδοτεί σχετικά με την τελική έκθεση,
               
            
                  —
               
               
                  υποβάλλει έκθεση κατά τη διάρκεια της αντίστοιχης περιόδου στη μόνιμη φυτοϋγειονομική επιτροπή σχετικά με την πρόοδο του προγράμματος και τις δαπάνες που πραγματοποιήθηκαν.
               
            Β.   Παρακολούθηση και αξιολόγηση του προγράμματος κατά τη διάρκεια υλοποίησής του (συνεχής παρακολούθηση και αξιολόγηση)
      1.   Ο εθνικός οργανισμός ο αρμόδιος για την υλοποίηση του προγράμματος αναλαμβάνει τη συνεχή παρακολούθηση και αξιολόγηση του προγράμματος.
      2.   Για τη συνεχή αυτή παρακολούθηση γίνεται χρήση των δημοσιονομικών και υλικών δεικτών οι οποίοι είναι έτσι διαρθρωμένοι ώστε να επιτρέπουν την αξιολόγηση του τρόπου με τον οποίο οι δαπάνες οι προοριζόμενες για κάθε μέτρο αντιστοιχούν σε προκαθορισμένους υλικούς δείκτες που δείχνουν το βαθμό υλοποίησης του μέτρου.
      3   Η συνεχής αξιολόγηση ενός προγράμματος εμπεριέχει ανάλυση των ποσοτικών αποτελεσμάτων υλοποίησης με βάση κριτήρια επιχειρησιακά, νομικά και διαδικαστικά. Στόχος είναι να εξασφαλίζεται η αντιστοιχία μεταξύ μέτρων και στόχων του προγράμματος.
      Έκθεση εκτέλεσης και εμπεριστατωμένη εξέταση του προγράμματος
      4.   Η Γαλλία κοινοποιεί στην Επιτροπή, εντός ενός μήνα από την έγκριση του προγράμματος, την επωνυμία της αρχής που είναι αρμόδια για τη σύνταξη και την υποβολή της τελικής έκθεσης υλοποίησης.
      Η τελική έκθεση υλοποίησης σχετικά με το συγκεκριμένο πρόγραμμα θα υποβληθεί από την αρμόδια αρχή στις 15 Οκτωβρίου 2005 το αργότερο και στη συνέχεια θα υποβληθεί στη μόνιμη φυτοϋγειονομική επιτροπή το συντομότερο δυνατό μετά την ανωτέρω ημερομηνία.
      Η τελική έκθεση περιλαμβάνει:
      
                  —
               
               
                  περιεκτική τεχνική αξιολόγηση του συνόλου του προγράμματος (βαθμούς επίτευξης των υλικών και ποιοτικών στόχων και της προόδου που επιτεύχθηκε) καθώς και εκτίμηση του άμεσου φυτοϋγειονομικού και οικονομικού αντικτύπου.
               
            
                  —
               
               
                  δήλωση χρηματοοικονομικών δαπανών, συμπεριλαμβανομένων των δαπανών και των εσόδων, καθώς και δήλωση από τη Γαλλία στην οποία αναφέρεται ότι δε ζητήθηκε ούτε θα ζητηθεί καμία άλλη κοινοτική συνεισφορά για αυτά τα μέτρα που περιλαμβάνονται στο πρόγραμμα.
               
            5.   Η Επιτροπή μπορεί, από κοινού με τη Γαλλία, να καλέσει έναν ανεξάρτητο εκτιμητή ο οποίος, με βάση τη συνεχή παρακολούθηση, θα πραγματοποιεί τη συνεχή αξιολόγηση που αναφέρεται στο σημείο 3. Ο ανεξάρτητος αξιολογητής μπορεί να υποβάλει προτάσεις για την αναπροσαρμογή των επιμέρους προγραμμάτων ή/και μέτρων και για την τροποποίηση των κριτηρίων επιλογής σχεδίων κ.τ.λ. υπό το πρίσμα των δυσχερειών που ανακύπτουν κατά τη διάρκεια της εφαρμογής. Με βάση την παρακολούθηση της διαχείρισης, θα γνωμοδοτεί σχετικά με τα διοικητικά μέτρα που πρέπει να ληφθούν.
      II.   Συμμόρφωση με τις κοινοτικές πολιτικές
      Το πρόγραμμα υλοποιείται στο πλαίσιο των διατάξεων περί συντονισμού και συμμόρφωσης με τις κοινοτικές πολιτικές. Η Γαλλία πρέπει στην τελική έκθεση να υποβάλει τα ακόλουθα στοιχεία.
      ΠΡΟΣΤΑΣΙΑ ΤΟΥ ΠΕΡΙΒΑΛΛΟΝΤΟΣ
      α)   Γενικές πληροφορίες
      
                  —
               
               
                  περιγραφή των κύριων περιβαλλοντικών χαρακτηριστικών και προβλημάτων της συγκεκριμένης περιφέρειας, δίνοντας, μεταξύ άλλων, περιγραφή των σημαντικών προστατευόμενων περιοχών (ευαίσθητες ζώνες),
               
            
                  —
               
               
                  συνολική περιγραφή των κυριότερων συνεπειών, θετικών και αρνητικών, που ενδέχεται να έχει το πρόγραμμα στο περιβάλλον, ως αποτέλεσμα των προβλεπόμενων επενδύσεων,
               
            
                  —
               
               
                  περιγραφή των μέτρων που προβλέπονται για την πρόληψη, μείωση ή άλλη αντιστάθμιση ενδεχόμενων σημαντικών επιβλαβών συνεπειών για το περιβάλλον,
               
            
                  —
               
               
                  έκθεση σχετικά με τις διαβουλεύσεις με τις αρμόδιες περιβαλλοντικές αρχές (γνώμη του υπουργείου περιβάλλοντος ή άλλου ισοδύναμου φορέα) και, εφόσον υπάρχουν, σχετικά με τις διαβουλεύσεις με το θιγόμενο κοινό.
               
            β)   Περιγραφή των προβλεπόμενων μέτρων
      Σχετικά με μέτρα του προγράμματος τα οποία θα είχαν ενδεχομένως σημαντικές αρνητικές επιπτώσεις στο περιβάλλον:
      
                  —
               
               
                  οι διαδικασίες που θα εφαρμοστούν για την αξιολόγηση μεμονωμένων έργων κατά τη διάρκεια εκτέλεσης του προγράμματος,
               
            
                  —
               
               
                  οι μηχανισμοί που προβλέπονται για την παρακολούθηση των επιπτώσεων στο περιβάλλον κατά τη διάρκεια της υλοποίησης, την αξιολόγηση των αποτελεσμάτων και την εξάλειψη, μείωση ή αντιστάθμιση των επιβλαβών συνεπειών.